ਕਿਰਨ ਬਲੌਚ
ਕਿਰਨ ਮਕਸੂਦ ਬਲੌਚ (ਜਨਮ 23 ਫਰਵਰੀ 1978) ਇੱਕ ਪਾਕਿਸਤਾਨੀ ਮਹਿਲਾ ਕ੍ਰਿਕਟਰ ਹੈ। ਜਨਵਰੀ 1997 ਵਿੱਚ ਆਪਣੀ ਸ਼ੁਰੂਆਤ ਕਰਦਿਆਂ, ਉਸਨੇ ਪਾਕਿਸਤਾਨ ਲਈ 40 ਇੱਕ ਰੋਜ਼ਾ ਅੰਤਰਰਾਸ਼ਟਰੀ (ਵਨਡੇ) ਅਤੇ 3 ਟੈਸਟ ਮੈਚ ਖੇਡੇ ਹਨ। 2004 ਵਿੱਚ ਵੈਸਟਇੰਡੀਜ਼ ਦੇ ਖਿਲਾਫ਼ ਉਸਦਾ 242 ਦੌੜਾਂ ਮਹਿਲਾ ਟੈਸਟ ਕ੍ਰਿਕਟ ਵਿੱਚ ਸਭ ਤੋਂ ਵੱਡਾ ਵਿਅਕਤੀਗਤ ਸਕੋਰ ਹੈ।

ਸ਼ੁਰੂਆਤੀ ਜੀਵਨ ਅਤੇ ਕ੍ਰਿਕਟ ਨਾਲ ਜਾਣ ਪਛਾਣ 
ਆਪਣੇ ਪਰਿਵਾਰ ਦੇ ਸਭ ਤੋਂ ਵੱਡੇ ਬੱਚੇ ਦੇ ਰੂਪ ਵਿੱਚ ਜਨਮੀ ਬਲੌਚ ਨੇ ਛੋਟੀ ਉਮਰ ਵਿੱਚ ਹੀ ਕ੍ਰਿਕਟ ਖੇਡਣੀ ਸ਼ੁਰੂ ਕਰ ਦਿੱਤੀ ਸੀ। ਬਚਪਨ ਵਿੱਚ ਉਸਨੇ ਬਾਸਕਟਬਾਲ ਅਤੇ ਬੈਡਮਿੰਟਨ ਵੀ ਖੇਡੀ ਕਿਉਂਕਿ ਉਸਦੇ ਸਕੂਲ ਵਿੱਚ ਕੁੜੀਆਂ ਲਈ ਕ੍ਰਿਕਟ ਖੇਡਣ ਦੀ ਸਹੂਲਤ ਨਹੀਂ ਸੀ। ਉਸਦੇ ਪਿਤਾ ਇੱਕ ਪੇਸ਼ੇਵਰ ਕ੍ਰਿਕਟਰ ਸਨ ਜੋ ਕਾਇਦੇ-ਏ-ਆਜ਼ਮ ਟਰਾਫੀ ਅਤੇ ਪਾਕਿਸਤਾਨ ਟੈਲੀਵਿਜ਼ਨ ਅਤੇ ਪਾਕਿਸਤਾਨ ਇੰਟਰਨੈਸ਼ਨਲ ਏਅਰਲਾਈਨਜ਼ ਵਰਗੀਆਂ ਟੀਮਾਂ ਲਈ ਖੇਡਦੇ ਸਨ। ਉਹ ਉਸ ਨੂੰ ਗੇਂਦਬਾਜ਼ੀ ਸਿਖਾਉਂਦਾ ਸੀ ਅਤੇ ਬਲੌਚ ਨਿਯਮਿਤ ਤੌਰ 'ਤੇ ਆਪਣੇ ਪਿਤਾ ਅਤੇ ਉਸਦੇ ਛੋਟੇ ਭਰਾ ਨਾਲ ਖੇਡਦੀ ਸੀ।

ਰਾਸ਼ਟਰੀ ਟੀਮ ਵਿੱਚ ਪ੍ਰਵੇਸ਼ 
ਅਕਤੂਬਰ 1996 ਵਿੱਚ, ਸ਼ਾਇਜ਼ਾ ਖਾਨ ਦੀ ਅਗਵਾਈ ਵਾਲੀ ਪਾਕਿਸਤਾਨ ਮਹਿਲਾ ਕ੍ਰਿਕਟ ਕੰਟਰੋਲ ਐਸੋਸੀਏਸ਼ਨ ਆਸਟ੍ਰੇਲੀਆ ਅਤੇ ਨਿਊਜ਼ੀਲੈਂਡ ਦੇ ਦੌਰੇ ਲਈ ਤਿਆਰ ਕੀਤੀ ਗਈ ਟੀਮ ਬਣਾਉਣ ਲਈ ਅਜ਼ਮਾਇਸ਼ੀ ਅਧਾਰ 'ਤੇ ਖਿਡਾਰੀਆਂ ਦੀ ਭਾਲ ਵਿੱਚ ਸੀ। ਬਲੌਚ ਨੂੰ ਖਾਨ ਨੇ ਟੀਮ ਦਾ ਹਿੱਸਾ ਬਣਨ ਲਈ ਸੰਪਰਕ ਕੀਤਾ ਸੀ। 1997 ਤੱਕ ਬਲੌਚ ਨੇ ਕੋਈ ਪ੍ਰਤੀਯੋਗੀ ਕ੍ਰਿਕਟ ਨਹੀਂ ਖੇਡੀ। ਉਸਦਾ ਪਹਿਲਾ ਵੱਡਾ ਟੂਰਨਾਮੈਂਟ ਫਾਤਿਮਾ ਜਿਨਾਹ ਟਰਾਫੀ ਸੀ, ਜੋ ਪਾਕਿਸਤਾਨ ਵਿੱਚ ਸਾਲਾਨਾ ਘਰੇਲੂ ਟੂਰਨਾਮੈਂਟ ਸੀ। ਇਸਦੇ ਬਾਅਦ, ਉਸਨੂੰ ਰਾਸ਼ਟਰੀ ਟੀਮ ਵਿੱਚ ਚੁਣਿਆ ਗਿਆ ਜਿਸਨੇ 1997 ਵਿੱਚ ਆਸਟਰੇਲੀਆ ਅਤੇ ਨਿਊਜ਼ੀਲੈਂਡ ਦੇ ਦੌਰੇ ਤੇ ਤਿੰਨ ਵਨਡੇ ਅਤੇ ਕੁਝ ਘਰੇਲੂ ਮੈਚ ਖੇਡੇ। ਬਲੌਚ ਨੇ ਜਨਵਰੀ 1997 ਵਿੱਚ ਨਿਊਜ਼ੀਲੈਂਡ ਦੇ ਖਿਲਾਫ਼ ਖੇਡੇ ਗਏ ਆਪਣੇ ਪਹਿਲੇ ਇੱਕ ਰੋਜ਼ਾ ਮੈਚ ਵਿੱਚ ਪਾਕਿਸਤਾਨ ਦੀ ਮਹਿਲਾ ਕ੍ਰਿਕਟ ਟੀਮ ਦੀ ਨੁਮਾਇੰਦਗੀ ਕੀਤੀ। ਪਾਕਿਸਤਾਨ 56 ਦੌੜਾਂ 'ਤੇ ਆਲ ਆਟ ਹੋ ਗਿਆ ਸੀ, ਬਲੌਚ 19 ਦੌੜਾਂ ਦੇ ਨਾਲ ਸਭ ਤੋਂ ਜ਼ਿਆਦਾ ਦੌੜਾਂ ਬਣਾਉਣ ਵਾਲੀ ਖਿਡਾਰੀ ਰਹੀ। ਪਾਕਿਸਤਾਨ ਮੈਚ 10 ਵਿਕਟਾਂ ਨਾਲ ਹਾਰ ਗਿਆ। ਅਗਲੀ ਗੇਮ ਵਿੱਚ ਉਹ ਜ਼ੀਰੋ 'ਤੇ ਆਟ ਹੋ ਗਈ ਸੀ। ਉਸ ਦੀ ਮਾੜੀ ਕਾਰਗੁਜ਼ਾਰੀ ਆਸਟ੍ਰੇਲੀਆ ਅਤੇ ਭਾਰਤ ਵਿੱਚ ਅਗਲੀ ਲੜੀ ਵਿੱਚ ਜਾਰੀ ਰਹੀ। ਸੀਜ਼ਨ ਦੇ ਦੌਰਾਨ ਭਾਰਤ ਵਿੱਚ ਡੈਨਮਾਰਕ ਦੇ ਖਿਲਾਫ਼ ਖੇਡੇ ਗਏ ਇੱਕ ਮੈਚ ਵਿੱਚ ਉਸਨੇ 13 ਦੌੜਾਂ ਦੇ ਕੇ 2 ਵਿਕਟਾਂ ਹਾਸਲ ਕੀਤੀਆਂ, ਜੋ ਉਸਦੀ ਇੱਕ ਰੋਜ਼ਾ ਗੇਂਦਬਾਜ਼ੀ ਦੀ ਸਰਬੋਤਮ ਗੇਂਦਬਾਜ਼ੀ ਰਹੀ।

ਇਸ ਤੋਂ ਬਾਅਦ ਬਲੌਚ ਨੂੰ 1998 ਵਿੱਚ ਸ਼੍ਰੀਲੰਕਾ ਦਾ ਦੌਰਾ ਕਰਨ ਵਾਲੀ ਟੈਸਟ ਟੀਮ ਲਈ ਚੁਣਿਆ ਗਿਆ ਸੀ। ਪਾਕਿਸਤਾਨੀ ਮਹਿਲਾ ਕ੍ਰਿਕਟ ਟੀਮ ਨੇ ਲੜੀ ਵਿੱਚ ਆਪਣਾ ਪਹਿਲਾ ਟੈਸਟ ਮੈਚ ਖੇਡਿਆ। ਆਪਣੇ ਪਹਿਲੇ ਟੈਸਟ ਮੈਚ ਵਿੱਚ ਖੇਡਦਿਆਂ, ਬਲੌਚ ਨੇ ਆਪਣੀ ਟੀਮ ਲਈ ਪਹਿਲੀ ਪਾਰੀ ਵਿੱਚ 76 ਦੌੜਾਂ ਬਣਾ ਕੇ ਸਭ ਤੋਂ ਵੱਧ ਦੌੜਾਂ ਬਣਾਈਆਂ। ਹਾਲਾਂਕਿ ਮੇਜ਼ਬਾਨ ਟੀਮ ਨੇ ਮੈਚ 309 ਦੌੜਾਂ ਨਾਲ ਜਿੱਤ ਲਿਆ ਸੀ। 2000 ਵਿੱਚ ਆਇਰਲੈਂਡ ਦੇ ਖਿਲਾਫ਼ ਉਸਦੇ ਅਗਲੇ ਮੈਚ ਵਿੱਚ ਉਹ ਜ਼ੀਰੋ ਉੱਤੇ ਆਟ ਹੋ ਗਈ ਸੀ। ਟੀਮ ਨੇ ਫਿਰ ਮੈਚ 2004 ਵਿੱਚ ਘਰੇਲੂ ਸੀਰੀਜ਼ ਵਿੱਚ ਵੈਸਟਇੰਡੀਜ਼ ਦੇ ਖਿਲਾਫ ਖੇਡਿਆ। ਸੀਰੀਜ਼ ਦੇ ਇਕਲੌਤੇ ਟੈਸਟ ਮੈਚ 'ਚ ਉਸ ਨੇ ਪਹਿਲੀ ਪਾਰੀ 'ਚ 242 ਦੌੜਾਂ ਬਣਾਈਆਂ। ਇਹ ਮਹਿਲਾ ਟੈਸਟ ਕ੍ਰਿਕਟਰ ਵਜੋਂ 2021 ਦਾ ਕੁੱਲ ਸਕੋਰ 'ਚੋਂ ਇੱਕ ਖਿਡਾਰੀ ਦਾ ਸਭ ਤੋਂ ਵੱਧ ਵਿਅਕਤੀਗਤ ਸਕੋਰ ਸੀ।}} ਉਸ ਨੇ ਆਪਣੇ ਕਰੀਅਰ ਦਾ ਸਭ ਉੱਤਮ ਪੜਾਅ ਹਾਸਿਲ ਕੀਤਾ।

ਇਹ ਵੀ ਵੇਖੋ 

 ਮਹਿਲਾ ਟੈਸਟ ਕ੍ਰਿਕਟ ਵਿੱਚ ਸੈਂਕੜਿਆਂ ਦੀ ਸੂਚੀ

ਹਵਾਲੇ 

ਬਲੋਚ ਲੋਕ
ਜ਼ਿੰਦਾ ਲੋਕ
ਪਾਕਿਸਤਾਨੀ ਮਹਿਲਾ ਟੈਸਟ ਕ੍ਰਿਕਟਰ
ਜਨਮ 1978